2023.7.17.
HU
Az Európai Unió Hivatalos Lapja
C 252/37
A fellebbező kérelmei A fellebbező azt kéri, hogy a Bíróság: — nyilvánítsa a fellebbezést elfogadhatónak és megalapozottnak; — teljes egészében helyezze hatályon kívül a Törvényszék által a T-567/22. sz. ügyben 2023.
március 30-án hozott végzést; — teljes egészében adjon helyt a Törvényszék elé terjesztett kereseti kérelmeknek, és ennek következtében érdemében döntsön az ügyről; — semmisítse meg az (EU) 2021/2139 felhatalmazáson alapuló rendeletnek egyes energiaágazatbeli gazdasági tevékenységek tekintetében, valamint az (EU) 2021/2178 felhatalmazáson alapuló rendeletnek az ezekre a gazdasági tevékenységekre vonatkozó különös közzétételek tekintetében történő módosításáról szóló, 2022. március 9-i (EU) 2022/1214 felhatalmazáson alapuló bizottsági rendeletet; és mindenesetre, — a Bizottságot kötelezze a költségek viselésére.
Jogalapok és fontosabb érvek Keresete alátámasztása érdekében a fellebbező a következőkre hivatkozik: — a végzés hatályon kívül helyezésére irányuló két jogalap: 1.
A Törvényszék a végzésében tévesen alkalmazta a jogot, amikor a megtámadott végzés 16–27. pontjában úgy ítélte meg, hogy az EUMSZ 263.
cikk negyedik bekezdése alapján saját nevében nem rendelkezik kereshetőségi joggal; 2.
A Törvényszék a végzésében tévesen alkalmazta a jogot és nyilvánvaló mérlegelési hibát követett el, amikor a megtámadott végzés 28–42. pontjában úgy ítélte meg, hogy a fellebbező az EUMSZ 263.
cikk negyedik bekezdése alapján a tagjai nevében nem rendelkezik kereshetőségi joggal. — a rendelet megsemmisítésére irányuló öt jogalap: 1.
Az eljárás szabálytalan, mivel sérti a 2020. június 18-i 2020/852 rendelet rendelkezéseit; 2.
Megsértették a taxonómiai szabályokat; 3.
Megsértették a 2020. június 18-i 2020/852 rendelet 19. cikkének rendelkezéseit, és a célkitűzések nem elég ambiciózusak; 4.
Megsértették az uniós jog általános kritériumait, pontosabban a 2020/852 rendelet 19. cikkében említett elővigyázatosság elvét; 5.
A pénzügyi beszámolás tekintetében összeegyeztethetetlenek az atomberuházások és a zöld beruházások.